CELEX: 32016D0969
Language: et
Date: 2016-06-15 00:00:00
Title: Komisjoni rakendusotsus (EL) 2016/969, 15. juuni 2016, millega nähakse ette aruandluse standardnõuded loomahaiguste ja zoonooside riiklike liidu kaasrahastatavate likvideerimis-, tõrje- ja seireprogrammide jaoks ning tunnistatakse kehtetuks rakendusotsus 2014/288/EL (teatavaks tehtud numbri C(2016) 3615 all) (EMPs kohaldatav tekst)

17.6.2016   
               
               
                  ET
               
               
                  Euroopa Liidu Teataja
               
               
                  L 160/94
               
            KOMISJONI RAKENDUSOTSUS (EL) 2016/969,
      15. juuni 2016,
      millega nähakse ette aruandluse standardnõuded loomahaiguste ja zoonooside riiklike liidu kaasrahastatavate likvideerimis-, tõrje- ja seireprogrammide jaoks ning tunnistatakse kehtetuks rakendusotsus 2014/288/EL
      
         
            (teatavaks tehtud numbri C(2016) 3615 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (1) eriti selle artikli 36 lõiget 5,
      ning arvestades järgmist:
      
                  (1)
               
               
                  Määrusega (EL) nr 652/2014 on muu hulgas kehtestatud sätted toidutarneahela ja loomatervishoiuga seotud kulude haldamise kohta ning nõuded loomahaiguste ja zoonooside riiklike likvideerimis-, tõrje- ja seireprogrammide esitamise kohta.
               
            
                  (2)
               
               
                  Määruse (EL) nr 652/2014 artikli 14 esimeses lõigus on sätestatud, et liikmesriigid peavad esitama komisjonile iga heakskiidetud riikliku ühe- või mitmeaastase programmi kohta iga aasta 30. aprilliks eelmist aastat käsitleva põhjaliku tehnilise ja finantsaruande.
               
            
                  (3)
               
               
                  Määruse (EL) nr 652/2014 artikli 14 teises lõigus on sätestatud, et liikmesriigid peavad esitama komisjonile iga aasta 31. augustiks iga heakskiidetud riikliku üheaastase programmi kohta finantsalase vahearuande.
               
            
                  (4)
               
               
                  Määruse (EL) nr 652/2014 artiklis 15 on sätestatud, et liikmesriigid peavad esitama komisjonile teatava aasta riikliku programmiga seotud maksetaotluse järgmise aasta 30. aprilliks.
               
            
                  (5)
               
               
                  Komisjoni rakendusotsuse 2014/288/EL (2) artiklis 5 on sätestatud, et alates 1. jaanuarist 2015 rakendatud programmide puhul peavad liikmesriigid esitama vahe- ja lõpparuanded võrgus, kasutades selleks komisjoni koostatud vastavaid elektroonilisi standardvorme, välja arvatud teatavate vesiviljelusloomade haigustega seotud programmide puhul.
               
            
                  (6)
               
               
                  Rakendusotsuse 2014/288/EL artiklis 4 on määratletud aruannetes esitada tulev teave.
               
            
                  (7)
               
               
                  Selleks, et olla kooskõlas liidu arenevate õigusaktidega ja lihtsustada vajalikke muudatusi või lisada täiendavaid üksikasju, tuleks sigade Aafrika katku, lindude grippi, lammaste katarraalset palavikku, veiste brutselloosi, lammaste ja kitsede brutselloosi, klassikalist seakatku, marutaudi, teatavate kodulinnupopulatsioonide salmonelloosi, veiste tuberkuloosi ja transmissiivseid spongioosseid entsefalopaatiaid käsitlevate veterinaarprogrammide puhul kasutada komisjoni veebisaidil esitatud elektroonilisi vahe- ja lõpparuannete standardvorme, sh maksetaotlusi. Komisjon teavitab liikmesriike alalise taime-, looma-, toidu- ja söödakomitee kaudu kõigist elektrooniliste standardvormide vajalikest muudatustest ning konsulteerib liikmesriikidega sellel teemal. Lisaks sellele, et läbivaadatud elektroonilised standardvormid on komisjoni veebisaidil kättesaadavad, saadetakse need kõigile liikmesriikidele hiljemalt asjaomase aasta juuni esimese nädala jooksul (vahearuanded) või märtsi esimese nädala jooksul (lõpparuanded ja maksetaotlused).
               
            
                  (8)
               
               
                  Muude haiguste puhul, mille jaoks ei ole elektroonilisi standardvorme, ja vesiviljelusloomade haiguste puhul peetakse asjakohaseks kasutada aruannete esitamiseks mitte-elektroonilisi standardvorme, kuna viimastel aastatel on vähe selliseid programme heaks kiidetud ja seega ei ole vaja nende jaoks eraldi elektroonilisi vorme välja töötada.
               
            
                  (9)
               
               
                  Seepärast tuleks rakendusotsus 2014/288/EL selguse huvides kehtetuks tunnistada ja asendada käesoleva otsusega.
               
            
                  (10)
               
               
                  Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Aafrika katku, lindude grippi, lammaste katarraalset palavikku, veiste brutselloosi, lammaste ja kitsede brutselloosi, klassikalist seakatku, marutaudi, teatavate kodulinnupopulatsioonide salmonelloosi, veiste tuberkuloosi ja transmissiivseid spongioosseid entsefalopaatiaid käsitlevate, liidu rahalise toetuse saamiseks heaks kiidetud riiklike programmide puhul peavad vahe- ja aastaaruanded (sh maksetaotlused) sisaldama käesoleva otsuse I ja II lisas osutatud vormides esitatud teavet.
      Artikkel 2
      Artiklis 1 osutatud vahe- ja lõpparuanded tuleb esitada võrgus, kasutades vastavaid I ja II lisas sätestatud elektroonilisi standardvorme.
      Artikkel 3
      Muude haiguste puhul, mille jaoks ei ole elektroonilisi standardvorme, töötab komisjon välja juhtumipõhised aruandevormid ja edastab need asjaomastele liikmesriikidele. Aruanded esitatakse posti teel või elektrooniliselt.
      Vesiviljelusloomade haigusi käsitlevate aastaaruannete puhul kasutavad liikmesriigid vastavat III lisas sätestatud vormi ja esitavad aruande posti teel või elektrooniliselt.
      Artikkel 4
      Rakendusotsus 2014/288/EL tunnistatakse kehtetuks.
      Artikkel 5
      Käesolevat otsust kohaldatakse alates 2016. aastast kohaldatud programme käsitlevate vahe- ja aastaaruannete, sh maksetaotluste esitamise suhtes.
      Artikkel 6
      Käesolev otsus on adresseeritud liikmesriikidele.
      
         Brüssel, 15. juuni 2016
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  ELT L 189, 27.6.2014, lk 1.
      
         (2)  Komisjoni 12. mai 2014. aasta rakendusotsus 2014/288/EL, milles käsitletakse aruandluse standardnõudeid teatavate loomahaiguste ja zoonooside riiklike liidu kaasrahastatavate likvideerimis-, tõrje- ja seireprogrammide jaoks ning tunnistatakse kehtetuks otsus 2008/940/EÜ (ELT L 147, 17.5.2014, lk 88).
      
         I LISA
         PDF-vorm, mida tuleb kasutada artiklis 2 osutatud riiklike programmide vahearuannete koostamiseks ja esitamiseks, on kättesaadav DG SANTE veebilehel:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         II LISA
         PDF-vorm, mida tuleb kasutada artiklis 2 osutatud riiklike programmide aastaaruannete (sh maksetaotlused) koostamiseks ja esitamiseks, on kättesaadav DG SANTE veebilehel:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         III LISA
         
            Standardnõuded vesiviljelusloomade haiguste riiklike likvideerimisprogrammide aastaaruannete esitamiseks
         
         Asjaomased vesiviljelusloomade haigused:
         
                     —
                  
                  
                     nakkuslik vereloomenekroos (IHN)
                  
               
                     —
                  
                  
                     lõhede infektsioosne aneemia (ISA)
                  
               
                     —
                  
                  
                     karpkalade herpesviirus (KHV)
                  
               
                     —
                  
                  
                     viiruslik hemorraagiline septitseemia (VHS)
                  
               
                     —
                  
                  
                     
                        Marteilia refringens'i nakkus
                  
               
                     —
                  
                  
                     
                        Bonamia ostreae nakkus
                  
               
                     —
                  
                  
                     vähkide viiruslik valgelaiksus
                  
               
            
         Tekst pildi
         
            VESIVILJELUSLOOMADE PROGRAMMIDE AASTAARUANNE JA MAKSETAOTLUS
            Liikmesriik:
            Rakendamise aasta:
            Haigus/zoonoos (1):
            Aruande sisu ja ülesehitus
            1. Epidemioloogilise olukorra arenemise, programmi raames ette nähtud tegevuste tehnilise rakendamise ja programmide kulutõhususe kirjeldus ja hinnang.
            2. Heakskiidetud programmis sätestatud eesmärkide saavutamise üksikasjad ja tehnilised raskused.
            3. Nakkuse epidemioloogilised kaardid ja muud asjaomased andmed haiguse kohta või tegevuste suhtes.
            4. Täiendav epidemioloogiline teave: teave epidemioloogiliste uuringute, asjaomaste tüüpide, tapamajas või lahangul leitud vigastuste jms kohta.
            A. TEHNILINE ARUANNE
            1. Haigused (a)
            1.1. Kalad
            IHN
            ISA
            KHV
            VHS
            1.2. Limused
            Marteilia refringens
            Bonamia ostreae
            1.3. Koorikloomad
            viiruslik valgelaiksus
            (a) Haigus ja vajaduse korral liik.
            2. Üldine teave programmide kohta
            2.1. Pädev asutus (a)
            (*)
            2.2. Kõigi programmis osalevate sidusrühmade ülesehitus, järelevalve (b)
            (*)
            2.3. Programmi kestus
            (*)
            (a) Kirjeldada asjaomase pädeva asutuse või pädevate asutuste struktuuri, pädevusi, kohustusi ja volitusi.
            (b) Kirjeldada programmi järelevalve ja koordineerimise eest vastutavaid asutusi ja erinevaid programmis osalevaid ettevõtteid.
            (1) Haigus või zoonoos ja vajaduse korral loomaliik.
         
         
            
         Tekst pildi
         
            3. Andmed loomade kontrollimise kohta
            Liikmesriik, kalakasvatustsoon või -piirkond (a)
            Haigus: Aasta:
            Kasvandus või molluskikasvatusala
            Proovide arv
            Kliiniliste uuringute arv
            Vee temperatuur proovivõtu/kontrolli ajal
            Proovivõtuks välja valitud liigid
            Liigid, kellelt võeti proove
            Nende loomade arv, kellelt võeti proove (kokku ja liigiti)
            Analüüside arv
            Laboratoorsete uuringute positiivsed tulemused
            Kliiniliste uuringute positiivsed tulemused
            KOKKU
            KOKKU
            (a) Liikmesriik, kalakasvatustsoon või -piirkond, nagu on määratletud asjakohases programmis.
         
         
            
         Tekst pildi
         
            4. Andmed kasvanduste või kasvatusalade kontrollimise kohta
            Haigus: Aasta:
            Liikmesriik, kalakas-vatustsoon või -piirkond (a)
            Kasvanduste või molluski-kasvatus-alade koguarv (b)
            Programmiga hõlmatud kasvanduste või molluski-kasvatusalade koguarv
            Kontrollitud kasvanduste või molluski-kasvatusalade arv (c)
            Positiivse leiuga kasvanduste või molluskikas-vatusalade arv (d)
            Uute positiivsete leidudega kasvanduste või molluskikas-vatusalade arv (e)
            Selliste kasvanduste või molluskikasva-tusalade arv, mille loomad on hävitatud
            Positiivsed kasvandused või molluskikasva-tusalad, mille loomad on hävitatud (%)
            Kõrval-datud ja likvideeritud loomad (f)
            SIHTNÄITAJAD
            Kasvanduste või molluskikasva-tusalade hõlmatus (%)
            Positiivsed kasvandused või molluskikasva-tusalad (%)
            Levimus perioodil kasvandustes või molluskikasva-tusaladel
            Uued positiivsed kasvandused või molluskikasva-tusalad (%)
            Haigestumus kasvandustes või molluskikasva-tusaladel
            1
            2
            3
            4
            5
            6
            7
            8 = (7 / 5) × 100
            9
            10 = (4 / 3) × 100
            11 = (5 / 4) × 100
            12 = (6 / 4) × 100
            Kokku
            (a) Liikmesriik, kalakasvatustsoon või -piirkond, nagu on määratletud asjakohases programmis.
            (b) Kasvanduste või molluskikasvatusalade koguarv liikmesriigis, kalakasvatustsoonis või -piirkonnas, nagu on määratletud asjakohases programmis.
            (c) Kontrollivahendid, millega programmi raames uurida haiguse esinemist kasvanduses või molluskikasvatusalal, eesmärgiga parandada kasvanduse või molluskikasvatusala loomatervishoiualast staatust. Selles veerus ei tohi ühte kasvandust/molluskikasvatusala kaks korda arvestada, isegi kui seda on kontrollitud rohkem kui üks kord.
            (d) Kasvandused või molluskikasvatusalad, milles on sellel perioodil vähemalt üks positiivne loom, olenemata sellest, mitu korda on kasvandust või molluskikasvatusala kontrollitud. Arvestatakse ka kasvandusi või molluskikasvatusalasid, mis osutusid positiivseks enne aruandeperioodi, kuid mida pärast seda ei ole tühjendatud, puhastatud ega kasutamata hoitud.
            (e) Kasvandused või molluskikasvatusalad, mille loomatervishoiualane staatus kuulus vastavalt nõukogu 24. oktoobri 2006. aasta direktiivi 2006/88/EÜ (vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta) (ELT L 328, 24.11.2006, lk 14) III lisa A osale eelmisel perioodil I, II, III või IV kategooriasse ning kus sellel perioodil oli vähemalt üks positiivne loom.
            (f) Loomad × 1 000 või kõrvaldatud ja likvideeritud loomade kogukaal.
         
         
            
         Tekst pildi
         
            B. TEGEVUSTE JA KULUDE ARUANNE
            Tabel A
            Rahastamiskõlblikud meetmed
            Ühikute arv
            1 (a)
            2 (a)
            Rahastamine tegelike kulude alusel
            Rahastamine lihtsustatud toetusvormide abil
            Deklareeritud tegelikud kulud kokku (c)
            Ühikukulu / ühekordne makse / standard-summa
            (100 %)
            Deklareeritud kulud (b)
            Proovid
            Proovid kokku
            Uuringud
            Uuringud kokku
            Vaktsineerimine
            Vaktsineerimine kokku
            Hüvitis
            Koguhüvitis
            Muud abikõlblikud meetmed
            Muud abikõlblikud meetmed kokku
            Kokku
            3
            4
            TAOTLETUD KOGUSUMMA (c)
            (a) Iga abikõlbliku meetme jaoks täita kas 1. või 2. veerg vastavalt rahastamisotsuses ette nähtud kaasrahastamismeetodile.
            (b) Kindlaksmääratud ühikukulu / ühekordne makse / standardsumma 100 %, korrutatud ühikute arvuga.
            (c) Lahtrite 3 ja 4 summa.
         
         
            
         Tekst pildi
         
            Tabel B (a)
            Täiendav teave hüvitiste kohta (b)
            Loomaliigid
            Hävitatud vesiviljelusloomad (c)
            Hävitatud loomade arv/mass
            Hüvitatud loomade eest makstud kogusumma
            Jääkväärtuse eest saadud summa
            Kokku
            (a) Täita ainult juhul, kui abikõlblikud kulud hõlmavad omanikele makstavat hüvitist tapetud või väljapraagitud/hävitatud loomade või toodete eest.
            (b) Summad esitada omavääringus, ilma käibemaksuta.
            (c) Hävitatud või inimtoiduks saadetud.
            C. Aastaaruandele lisatud allkirjastatud avaldus
            Liikmesriik:
            Programm:
            Rakendamise aasta:
            Kinnitame, et
            — deklareeritud tegevused on tegelikult tehtud ja deklareeritud kulud on tegelikult kantud ja raamatupidamises täpselt kajastatud ning heakskiidetud programmi kohaselt abikõlblikud;
            — kõik kulusid tõendavad dokumendid on kontrollimiseks kättesaadavad, eelkõige selleks, et põhjendada loomade eest makstavate hüvitiste määra;
            — programmi on rakendatud kooskõlas asjaomaste liidu õigusaktidega, eelkõige konkurentsi-, riigihankelepingute sõlmimise ja riigiabi eeskirjadega;
            — kõnealuse programmi kohta ei ole taotletud muud liidu toetust ja kogu rakendusprogrammi raames rahastatavatest toimingutest laekunud tulu on deklareeritud komisjonile;
            — kontrollmenetlust kohaldatakse eelkõige deklareeritud tegevuste ja kulude täpsuse kontrollimiseks, et vältida, avastada ja korrigeerida eeskirjade eiramist.
            Kuupäev
            Tegevdirektori nimi ja allkiri